Document ID: /roh_data/filtered/Billingualer_Corpus_interleaved-de-rm.jsonl.gz/356

This is a text translated from German to Rumantsch Grischun.
Nachhaltige Entwicklung in ausgewählten Schweizer Kantonen und im internationalen Vergleich - Situation des Kantons Graubünden

Der Kanton Graubünden tut gemessen am Pro-Kopf-Einkommen vergleichsweise viel für die Umwelt und die Bündnerinnen und Bündner geben an, mit ihrem Haushalt-Einkommen heute besser zurecht zu kommen als vor fünf Jahren.

Die Arbeitslosenquote und das Problem der Langzeitarbeitslosigkeit sind im interkantonalen Vergleich gering. Dies sind die für Graubünden vorteilhaften Aspekte, welche eine Analyse der nachhaltigen Entwicklung in acht Kantonen zu Tage förderte. Die von der Konjunkturforschung Basel AG durchgeführte Studie zeichnet sich dadurch aus, dass erstmals eine gesamtheitliche Betrachtung der drei Säulen nachhaltiger Entwicklung angestellt wurde. Nachhaltige Entwicklung bedingt ein ausgewogenes Verhältnis zwischen wirtschaftlicher Leistungsfähigkeit, Umweltverträglichkeit und gesellschaftlicher Ausgewogenheit. Die Verfasser der Studie behandeln auch Aspekte, bei denen Graubünden im Vergleich zu anderen Kantonen schlechter abschneidet oder Nachholbedarf aufweist. So liegt beispielsweise der Anteil der Schlüsselbranchen am erwirtschafteten Bruttoinlandprodukt vergleichsweise tief und das Einkommen der Haushalte und Erwerbstätigen rangiert am Schluss der untersuchten Kantone. Die Unterschiede im Einkommen zwischen Frau und Mann lagen in Graubünden am höchsten und beim Pro Kopf Energieverbrauch belegt Graubünden den Spitzenplatz. Die dezentrale und alpine Lage Graubündens und die Wirtschaftsstruktur sind Ursachen für gewisse Nachteile, welche Graubünden im Vergleich zu anderen untersuchten Kantonen aufweist. Es ist u.a. Ziel des Wirtschaftsleitbilds, auf solche Nachteile künftig korrigierend einzuwirken.

Hoher Pro Kopf Energieverbrauch, aber abnehmende Tendenz

Mit 120 Gigajoule pro Einwohner war der Endenergieverbrauch im Kanton Graubünden am höchsten der verglichenen Kantone (CH-Mittel 105 Gigajoule). Die Gründe dafür liegen einerseits bei der grossen Höhenlage vieler Wohnlagen und Tourismusorte, welche eine höhere Anzahl von Heizgradtagen zur Folge hat. Die ausgeprägte Orientierung der Wirtschaft auf den Tourismus hat zudem zur Folge, dass auch viel Energie von Gästen konsumiert wird, was den einwohnerbezogenen Pro-Kopf-Energieverbrauch nach oben drückt. Auch die sehr energieintensiven Prozesse der Zementproduktion, welche in Graubünden vertreten ist, tragen zu einem hohen Energiebedarf bei. Zwischen 1985 und 1997 nahm in Graubünden der Pro-Kopf Energieverbrauch erfreulicherweise um vier Prozent ab. Von den übrigen untersuchten Kantonen konnte nur noch Luzern eine geringfügige Abnahme des Energieverbrauches verzeichnen.

Gute Ökoeffizienz

Obwohl der Bündner Pro-Kopf-Energiekonsum im interkantonalen Vergleich sehr hoch ist, liegen die Kohlendioxid-Emissionen pro verdientem Franken etwa im schweizerischen Durchschnitt. Die Schadstoffproduktion (Luftschadstoffe) wurde zwischen 1982 und 1998 in Graubünden um 48 Prozent reduziert; etwa gleich stark wie in der ganzen Schweiz, obwohl die Wertschöpfung pro Kopf weniger stark gewachsen ist als im schweizerischen Mittel.

Wirtschaftsentwicklung: Graubünden versucht aufzuholen

Die Produktivität (Bruttowertschöpfung in Franken pro Arbeitsstunde) lag in Graubünden tiefer als in den anderen betrachteten Kantonen. Allerdings gibt die Entwicklung der 90-er Jahre Anlass zu Hoffnung, weil die Produktivität stärker zugenommen hat als im schweizerischen Durchschnitt. Das selbe Bild zeigt der Anteil des Bruttoinlandproduktes, der in zukunftsträchtigen Schlüsselbranchen verdient wurde: Graubünden bildet auch hier mit zehn Prozent (CH-Mittel: 30 Prozent) das Schlusslicht. Das Wachstum zwischen 1990 und 1998 war aber überdurchschnittlich hoch. Bei den Liberalisierungsbranchen (Kommunikation, Verkehr, Energie) sind in Graubünden der Bestand und das Wachstum überdurchschnittlich hoch.

Gesellschaftliche Aspekte: Grosse Einkommensunterschiede zwischen Frauen und Männern, dafür geringe Arbeitslosigkeit und grosse Zufriedenheit mit dem Einkommen.

Gemäss der Studie liegt in Graubünden das Erwerbseinkommen der Frauen bei gut 50 Prozent des Einkommens der Männer. Dies ist der tiefste Wert der betrachteten Kantone, die übrigen liegen zwischen 63 Prozent (Luzern) und 75 Prozent (Basel Stadt) und im Schweizerischen Mittel beträgt der Wert 71 Prozent. Die Erklärung für den grossen Unterschied in Graubünden ist vor allem in der Branchenstruktur mit einem sehr hohen Anteil des Gastgewerbes zu suchen, in dem zudem viele Teilzeit-Arbeitskräfte tätig sind.

Sehr positiv fällt die subjektive Einschätzung der Einkommensentwicklung in den letzten fünf Jahren aus: Über vier Fünftel der Bündnerinnen und Bündner gaben an, mit dem heutigen Einkommen gleich gut oder besser zurechtzukommen als vor fünf Jahren. Diese günstige Beurteilung könnte damit zusammenhängen, dass in ländlichen Gebieten die Bevölkerung ihre Lebensumstände generell positiver einschätzt als in den Städten.

Breit abgestützte Trägerschaft der Studie zur Nachhaltigkeit

Graubünden, vertreten durch die Ämter für Umwelt, Soziales sowie Wirtschaft und Tourismus, beteiligte sich zusammen mit den Kantonen Zürich, Zug, Bern, Luzern, Basel Stadt sowie Aargau und Solothurn an der Erstellung dieser Studie. Für diese Kantone stand vor allem der interkantonale Vergleich (Benchmark) im Zentrum des Interesses. Die vorgestellte Studie geht aber auch auf einen Ländervergleich (USA, Deutschland, Frankreich, Schweiz) sowie auf die Stadt-Land-Problematik am Beispiel von Zürich ein. Zur Trägerschaft dieser Studie gehören die Kantonalbanken von Zürich und Basel, die Bank Sarasin, Novartis, Pro Infirmis, Schweizerische Konferenz für Sozialhilfe (SKOS), Pro Senectute, Pro Juventute, Caritas, Roche, sowie Endress + Hauser.

Gremium: Departement des Innern und der Volkswirtschaft

Quelle: dt Departement des Innern und der Volkswirtschaft

Data: 08.06.2000

Svilup persistent en tscherts chantuns da la Svizra ed en cumparegliaziun internaziunala - situaziun dal chantun Grischun

En cumparegliaziun cun sia entrada brutta per chau fà il chantun Grischun bler per l'ambient e las Grischunas ed ils Grischuns din da vegnir oz pli bain a frida cun lur budget da chasada che anc avant tschintg onns.

La quota da dischoccupaziun ed il problem da la dischoccupaziun da lunga durada èn pitschens en cumparegliaziun cun auters chantuns. Quai èn aspects avantagius per il Grischun. Aspects ch'ha mussà l'analisa dal svilup persistent ch'è vegnida fatga en otg chantuns. Il studi che la Perscrutaziun da la conjunctura Basilea SA ha fatg è extraordinar perquai ch'ins ha observà per l'emprima giada a moda cumplessiva las trais pitgas dal svilup persistent. In svilup persistent ha per consequenza ina relaziun equilibrada tranter la productivitad, l'ecologia e l'equiliber social. Ils auturs dal studi tractan er aspects, nua ch'il Grischun obtegna menders resultats ch'auters chantuns u nua ch'el demussa in basegn da recuperar. Uschia è per exempel fitg bassa la quota dal product naziunal brut da las branschas cardinalas ed il budget da chasada da las lavurantas e dals lavurants figurescha a la fin da la retscha dals chantuns analisads. Las differenzas dal gudogn tranter dunna ed um èn las pli grondas en il Grischun ed il consum d'energia per chau il pli aut. La situaziun decentrala ed alpina dal Grischun e la structura economica èn la chaschun per tscherts dischavantatgs ch'il Grischun ha envers ils auters chantuns analisads. Tranter auter èsi ina finamira dal concept directiv da curreger tals dischavantatgs en l'avegnir.

In aut consum d'energia per chau, dentant cun tendenza degressiva

Cun 120 gigajoule per abitant è il consum d'energia dal chantun Grischun stà il pli aut da quels dals chantuns cumparegliads (media CH 105 gigajoule). Ils motivs èn d'ina vart l'autezza sur mar dals lieus d'abitar e da turissem ch'ha per consequenza ch'igl è da stgaudar durant in temp pli lung. L'expressiva economia turistica implitgescha plinavant il fatg, che blera energia vegn consumada dals giasts, quai ch'augmentescha puspè il consum d'energia per chau che sa referescha dentant als abitants. Er ils process da la producziun da cement staziunada en il Grischun consuman fitg blera energia. Tranter ils onns 1985 e 1997 è sa reducì il consum d'energia per chau en il Grischun allegraivlamain per quatter pertschient. Dals ulteriurs chantuns analisads ha pudì demussar be anc Lucerna ina pitschna reducziun da ses consum d'energia.

Buna effizienza ecologica

Schebain ch'il consum grischun d'energia per chau è fitg aut en cumparegliaziun interchantunala, sa chattan las emissiuns da dioxids carbonics per franc gudagnà tuttina circa en la media svizra. La producziun da substanzas nuschaivlas (substanzas nuschaivlas en l'aria) è vegnida reducida da l'onn 1982 fin l'onn 1998 per 48 pertschient en il Grischun; bunamain uschè ferm sco en l'entira Svizra, schebain che la valur agiuntada per chau è creschida main ferm che en la media svizra.

Svilup economic: Il Grischun emprova da recuperar

La productivitad (valur agiuntada brutta en francs per ura da lavur) è stada pli bassa en il Grischun ch'en ils auters chantuns analisads. Tuttina fa il svilup dals onns 90 spranza, perquai che la producziun è s'augmentada dapli ch'en la media svizra. Il medem maletg mussa la part dal product naziunal brut ch'è vegnì cuntanschì en las branschas cardinalas progressivas: Il Grischun furma er qua cun diesch pertschient (media CH: 30 pertschient) la cua. La creschientscha tranter ils onns 1990 e 1998 è stada extraordinariamain auta. L'effectiv e la creschientscha da las branschas liberalisadas (communicaziun, traffic, energia) èn sproporziunadamain auts er en il Grischun.

Aspects socials: Grondas differenzas da gudogn tranter dunnas ed umens, perencunter pauca dischoccupaziun e gronda cuntentientscha cun il gudogn.

Tenor il studi è il gudogn da las dunnas en il Grischun var 50 pertschient dal gudogn dals umens. Quai è la valur la pli bassa dals chantuns analisads, ils ulteriurs chantuns demussan valurs tranter 63 pertschient (Lucerna) e 75 pertschient (Basilea-Citad) e la media svizra è 71 pertschient. Questa gronda differenza dal chantun Grischun sa declera tras la structura da las branschas che cuntegna ina fitg gronda part hotellaria, nua lavuran ultra da quai bleras persunas a temp parzial.

In resultat fitg positiv demussa la valitaziun subjectiva dal svilup dal gudogn durant ils davos tschintg onns: Bundant in tschintgavel da las Grischunas e dals Grischuns han inditgà da vegnir meglier a frida cun lur gudogn actual u gist uschè bain sco cun quel d'avant tschintg onns. Questa valitaziun positiva pudess avair in connex cul fatg, ch'en territoris rurals la populaziun valitescha sia situaziun da vita generalmain a moda pli favuraivla ch'en las citads.

Numerus purtaders dal studi davart la persistenza

Il Grischun, represchentà da l'uffizi per l'ambient, l'uffizi dal servetsch social sco er da l'uffizi per economia e turissem, è sa participà ensemen cun ils chantuns Turitg, Zug, Berna, Lucerna, Basilea-Citad sco er Argovia e Soloturn per far quest studi. Quests chantuns han in interess primordial per la cumparegliaziun interchantunala (Benchmark). Il studi preschentà entra dentant er en ina cumparegliaziun tranter ils stadis (USA, Germania, Frantscha, Svizra) sco er en la problematica citad - pajais a maun da l'exempel da Turitg. Ils purtaders da quest studi èn las bancas chantunalas da Turitg e Basilea, la banca Sarasin, la Novartis, la Pro Infirmis, la conferenza svizra da l'agid social (COSAS), la Pro Senectute, la Pro Juventute, la Caritas, la Roche, sco er Endress + Hauser.

Scumandà da publitgar fin: gievgia, ils 8 da zercladur 2000, a las 17.00

Gremi: departament da l'intern e da l'economia publica

Funtauna: rg departament da l'intern e da l'economia publica

Data: 08.06.2000